Μαρμελάδα μπανάνα
Δεν έχουμε συνηθίσει να τρώμε μαρμελάδα μπανάνα και απορούμε γιατί. Είναι πανεύκολη, πολύ νόστιμη και εξωτική και μπορούμε να τη φτιάξουμε όλο τον χρόνο.
4 μπανάνες ώριμες, μεγάλου μεγέθους, 3 κουτ. σούπας βούτυρο, 1 κούπα ζάχαρη, χυμός και ξύσμα από 1 μικρό λεμόνι ακέρωτο, 2 αυγά, 1 κάψουλα βανίλιας (βανιλίνη)
Για την μαρμελάδα μπανάνα αρχίζουμε με το να ξεφλουδίζουμε τις μπανάνες.Τις λιώνουμε με ένα πιρούνι. Τοποθετούμε μια κατσαρόλα σε μέτρια φωτιά και ρίχνουμε μέσα το βούτυρο να λιώσει.Προσθέτουμε τις λιωμένες μπανάνες, τη ζάχαρη, τον χυμό και το ξύσμα.Χαμηλώνουμε τη φωτιά και αφήνουμε να σιγοβράσει για 8-10 λεπτά.Χτυπάμε ελαφρά τα αυγά με τη βανίλια σε ένα μπολ με έναν αυγοδάρτη.Παίρνουμε λίγο από το μείγμα της μπανάνας και το ρίχνουμε στα αυγά.Ανακατεύουμε και ρίχνουμε και την υπόλοιπη μπανάνα.Ξαναβάζουμε το μείγμα στην κατσαρόλα και τοποθετούμε και πάλι σε χαμηλή φωτιά.Το αφήνουμε να κοχλάσει ελάχιστα για 1-2 λεπτά.Αδειάζουμε τη μαρμελάδα μπανάνα σε αποστειρωμένο βάζο.Όταν κρυώσει εντελώς, τη διατηρούμε στο ψυγείο.
Αυγά,Ζάχαρη,Μπανάνα